KINNITATUD
KVJ-i volitatud isiku
21.10.2024 käskkirjaga nr 1735

LAOMAJANDUSE BAASKURSUS (LaMaBaK)
KURSUSEKAVA 
	
Kursuse kood	Kursuse nimetus	Kursuse eest vastutav üksus	
24-EK0041	Laomajanduse baaskursus (LaMaBaK)	Toetuse väejuhatuse logistikakool	
Nõuded kursuse alustamiseks	 Keeleoskus: eesti keele oskus vähemalt tasemel C1
 Arvuti kasutamise oskus: kasutajatasemel MS Office Excel
 Vajalikud IT-kontod, süsteemid, programmid:
1) ILIAS kasutajakonto;
2) KV või KL e-mail;
3) KaM VA poolt hallatava ja KaM VA infoturbereeglitele vastava seadmega distantsilt töötamise võimekus (VPN).	
Kursuse põhieesmärk	
1. Ülesanne: Käitleb nõuetekohaselt kaitseväes kasutatavaid materjale.
2. Tingimused:
2.1. Abivahendid: Ladustamismaterjal, materjalikäitlusvahendid, lao abivahendid, logistiline infosüsteem LOGFAS, ressursihaldustarkvara MS DAX.
2.2. Piirangud: Juhendamine puudub
2.3. Keskkond: Digitaalne (MS DAX ja LOGFAS) ja füüsiline keskkond (klassiruum, hoonestatud ala).
 3. Standardid:
 3.1.  Mõistab Eesti kaitseväe materjalimajanduse käsitlust ning materjalide käitlemise erinevaid protseduure.
 3.2. Järgib kaitseväes kehtestatud tööohutuse nõudeid.
 3.3. Komplekteerib ja pakendab materjali vastavalt kehtivatele eeskirjadele. 
 3.4. Markeerib pakendid vastavalt kaitseväes kehtivatele eeskirjadele.
 3.5. Planeerib välilaos materjalide ja tehnika asukohad, paigutuse ja laadimisalad ning sõidukite liikluskeemi.
 3.6. Koostab LOGFAS programmis LOGUPDATE ettekandeid.
 3.7. Käitleb kaitseväes kasutatavaid materjale ressursihaldustarkvara MS DAX virtuaallao tingimustes.

Sihtgrupp:
Kursus on mõeldud laotööga kokku puutuvatele inimestele, kelle igapäevaste tööülesannete hulka kuulub rahu- ja sõjaaegne erinevate materjalide käitlemine, st teostab materjalide vastuvõtmist, ladustamist, säilitamist, komplekteerimist ja väljastamist.

Sissejuhatus:
Laomajanduse baaskursus valmistab ette tegevväelasi ja teenistujaid rahu- ja sõjaaja ladustamise ja arvestuse protseduuride läbiviimiseks Kaitseväes kehtivate materjalimajanduse ja ladustamise eeskirjade alustel.

Läbiviimine:
Kursust viiakse läbi kahe nädala jooksul iseseisva-, distants- ja kontaktõppena kogumahus 78 akadeemilist tundi.

Teemad ja maht akadeemilistes tundides:
Teema	
Tundide arv	

1. Materjalimajandus kaitseväes	
13	

2. Töötervishoid ja tööohutus	
5	

3. Materjali ladustamine	
22	

4. Ressursihaldustarkvara MS DAX	
23	

5. Logistiline infosüsteem LOGFAS	
7	

6. Muud tegevused	
3	

7. Reservaeg	
5	

Kokku	
78	

Kursust on võimalik korraga läbi viia kuni 30-le õppurile. 

Õppe läbiviimiseks vajaminev taristu ja vahendid:
1) IT-vahendid/programmid, digitaalsed õpikeskkonnad ja koostöötarkvara: rakendus MS Sharepoint, EKV e-õppe keskkond ILIAS, virtuaalne klassiruumitarkvara BigBlueButton (BBB).
2) ladustamise ja väliladustamise harjutuste läbiviimiseks on vajalik (arvestusega 30 õppurit kursusel):
•	15 tk õppealuseid koos ladustatava materjaliga;
•	9 tk tühja euroalust (EPAL);
•	3 komplekti lindistamisvahendeid (lindistaja ja lint (plasti ja metall);
•	2 tk pakendamise kilerulli
•	9 tk käsikahveltõstukeid (miinimum 3 tk); 
•	soovituslik instruktorite ja õppurite suhe 1/10	
	
Kursuse alaeesmärgid	Hindamiskriteeriumid 	Hindamine	
1. Ülesanne: Mõistab Eesti kaitseväe materjalimajanduse käsitlust ning materjalide käitlemise erinevaid protseduure.
Tingimused:
Abivahendid: Puuduvad.
Piirangud: Juhendamine puudub.
Keskkond: Rahuaja tingimused.
Standardid:
•	Kasutab kaitseväes kehtivaid materjalimajanduse ja ladustamise eeskirju.	•	Eeskirjad „Materjalimajandus kaitseväes“ ja „Materjali ladustamine“ on läbi loetud ja e-õppe mooduli küsimustele on õigesti vastatud.
•	Kasutab ladustamise ja väliladustamise harjutustel eeskirjadega kehtestatud protseduure.	ILIAS kirjalik test, praktilised ladustamise ja väliladustamise harjutused. 	
2. Ülesanne: Järgib kaitseväes kehtestatud tööohutuse nõudeid.
Tingimused:
Abivahendid: Puuduvad.
Piirangud: Juhendamine puudub.
Keskkond: Klassiruum ja harjutusala.
Standardid:
•	Tagab ohutu töökeskkonna ja hoiab tervist lähtudes tööohutuse ja töötervishoiu korraldusest.
•	Juhindub materjalikäitlusvahendite kasutamisel ohutuseeskirjadest.
•	Kasutab korrektselt temale väljastatud isikukaitsevahendeid.	

•	Vähendab enda terviseriske lähtudes töökeskkonna ohuteguritest.
•	Orienteerub töötervishoidu ja tööohutust käsitlevas dokumentatsioonis (seadused, eeskirjad ja juhendid).	

Praktilised ladustamise ja väliladustamise harjutused, seminar.	
3. Ülesanne: Komplekteerib ja pakendab materjali vastavalt kehtivatele eeskirjadele.
Tingimused:
Abivahendid: Ladustamismaterjal (õppealused), materjalikäitlusvahendid, lao abivahendid.
Piirangud: Juhendamine puudub.
Keskkond: Ladu ja harjutusala.
Standardid:
•	Materjalikäitlusvahendeid kasutades ei kahjusta materjali ega selle pakendi omadusi.
•	Arvestab kahveltõstukeid kasutades nende töölaiustega.
•	Kasutab pakendamisel kilerulli ja pakkelindi kinnitusvahendeid.
•	Materjal on pakendatud vastavalt kehtivatele eeskirjadele.
•	Komplekteerib materjali vastavalt komplekteerimiskäsule.	•	Materjal ja pakendid on terved pärast materjalikäitlusvahendite kasutamist.
•	Kahveltõstukeid kasutades on arvestatud nende töölaiusega.
•	Pakendid on korrektselt pakendatud.
•	Materjal on komplekteeritud vastavalt komplekteerimiskäsule.	Praktilised ladustamise ja väliladustamise harjutused.	
4. Ülesanne: Markeerib pakendid vastavalt kaitseväes kehtivatele eeskirjadele.
Tingimused:
Abivahendid: Markeerimise vahendid (nt šabloonid, templid, paberid), ladustamismaterjal (erinevad pakendid, õppealused).
Piirangud: Iseseisvalt.
Keskkond: Ladu ja harjutusala.
Standardid:
•	Valib tähe kõrguse ja paksuse selliselt, et on tagatud lihtne loetavus.
•	Kannab markeeringule kõik nõutud markeeritavad andmed.
•	Markeeringud on loetavad ka peale pakendi nõuetekohast avamist.
•	Eemaldab pakendite ja pakkeabivahendite taaskasutamisel vanad markeeringud või muudab need loetamatuteks.
•	Kannab markeeringu põhi- ja rühmapakendile ning transpordipakendile.
•	Markeering säilitab loetavuse kogu ettenähtud aja.	•	Ladustamismaterjal on markeeritud vastavalt kehtivatele eeskirjadele.	Praktilised ladustamise ja väliladustamise harjutused.	
5. Ülesanne: Planeerib välilaos materjalide ja tehnika asukohad, paigutuse ja laadimisalad ning sõidukite liikluskeemi.
Tingimused:
Abivahendid: Ülesandekirjeldus kasutatavate materjalide, vahendite ja tingimustega.
Piirangud: Juhendamine puudub.
Keskkond: Klassiruum või harjutusala.
Standardid:
•	Kujundab lao tulenevalt ladustatava materjali iseärasustest, tegevuskeskkonna spetsiifikast ja keskkonnatingimustest.
•	Arvestab lao kujundamisel sisemiste ühendusteedega ja transiit-/manööveraladega.
•	Tagab planeeringuga takistusteta liikumise ja materjali kiire käitlemise (liikluse selge reguleerimine, tee- ja suunaviitade paigaldamine, hoidlate ja hoiualade selge tähistamine, lühikesed juurdepääsu- ja lahkumisteed vastuvõtu- ja väljastamiskohta).
•	Määrab hoidlad ja hoiualad.
•	Valib ladustamiskohad selliselt, et ladustatud materjal ei ohusta inimesi, vara ega ümbritsevat keskkonda.
•	Jaotab hoidla üksikuteks sektoriteks, väljadeks, tasapindadeks ja lahtriteks.	•	Ladu on kujundatud lähtudes kehtivatest eeskirjadest (sh on planeeritud sisse- ja väljasõit, hoidlad, väljastusalad, arvestatud on ladustatava materjali iseärasustega).
•	Materjalide ja tehnika asukohad on planeeritud.
•	Liiklusskeem ja märgistused tagavad sujuva ja takistusteta liikumise.
•	Ladustamiskohad on valitud nii, et ladustatav materjal ei ohusta inimesi, vara ega ümbritsevat keskkonda.	
Kaardiharjutus	
6. Ülesanne:  Koostab LOGFAS programmis LOGUPDATE ettekandeid.
Tingimused:
Abivahendid: arvuti, LOGFAS programm.
Piirangud: Juhendamine puudub.
Keskkond: arvutiklass, LOGFAS programm.
Standardid:
•	Impordib/ekspordib andmebaasi üksused ja varustuselemendid.
•	Loob õppuse profiili koos üksuse ja varustusega.
•	Sisestab üksuse varustuselementide koguse.
•	Edastab LOGUPDATE ettekande.	•	LOGFAS programmis on loodud üksuse profiil koos üksuse ja varustusega.
•	LOGUPDATE ettekanne on edastatud kursuse läbiviijale.	Harjutus	
6. Ülesanne: Käitleb kaitseväes kasutatavaid materjale ressursihaldustarkvara MS DAX virtuaallao tingimustes. 
Tingimused:
Abivahendid:
Piirangud: Instruktori juhendamisel.
Keskkond: arvutiklass, virtuaalladu programmis MS DAX.
Standardid:
•	Teostab materjali vastuvõtmis- ja väljastamisprotseduure.
•	Paigutab materjali lattu.
•	Koostab ostutaotluse.
•	Teab, kuidas koostatakse ostutellimus. 
•	Oskab lugeda laoseisu ja põhivararegistrit. 	•	Ostutaotlus on koostatud.
•	Ostutellimus on vastu võetud.
•	Üleviimistellimus on koostatud ja välja saadetud.	Harjutus	
	
Kursuse jagunemine	
1. Materjalimajandus kaitseväes

Iseseisev õpe 3
Loeng 10 	
1.1. Materjalimajanduse üldalused ja dokumentatsioon (iseseisev õpe 3, loeng 1)
Alateema jaguneb kolmeks osaks: 
1.1.1. Kaitseväe materjalimajanduse eeskirjad (iseseisev õpe 1);
1.1.2. Eesti kaitseväe logistiline ülesehitus (loeng 1);
1.1.3. Laomajanduse alused (iseseisev õpe 2). 

1.1.1. Kaitseväe materjalimajanduse eeskirjad
Teema viiakse läbi iseseisva õppena. Käsitletakse kahte kehtivat eeskirja Kaitseväes:
1) „Materjalimajandus Kaitseväes“;
2) „Materjali ladustamine“.
Teema läbimise järel õppur teab, mida need eeskirjad reguleerivad ning teab materjalimajanduse põhialuseid, erinevaid ladustamise viise ja meetodeid, lao kujundamise põhimõtteid ning kuidas toimub materjali säilitamine laos.

1.1.2. Eesti kaitseväe logistiline ülesehitus
Teema viiakse läbi kas loenguna klassiruumis, virtuaalse klassiruumitarkvara (BBB) kaudu või iseseisva õppena ILIAS e-õppe keskkonnas (eelsalvestatud õppemoodul). Käsitletakse järgnevaid teemasid: logistika ülesehitus Eesti kaitseväes, logistika funktsioonid, varustusklassid, kaitseväe logistika juhtpõhimõtted, Eesti kaitseväe logistika rahuaja ja sõjaaja juhtimine ning juhtimine sõjatasanditel. Teema läbimise järel õppur teab, erinevaid logistika funktsioone ja varustusklasse ning mõistab Eesti kaitseväe logistika juhtpõhimõtteid ja nende rakendamist.

1.1.3. Laomajanduse alused
Teema viiakse läbi iseseisva õppena ILIAS e-õppe keskkonnas (ILIAS õppemoodul). Teema tutvustab tsiviillogistika aluseid. Käsitletavad teemad: kauba maha laadimine, vastuvõtu kontroll, kauba paigutamine hoiukohtadele, erinevad kauba liikumise meetodid, inventeerimine, väljastustellimuste komplekteerimine, saadetiste pakkimine, loovutamine ja peale laadimine. Teema läbimise järel õppur teab, kuidas käideldakse kaupa tsiviillogistikas. 

1.2. Kaitseministeeriumi materjaliarvestuse korraldus (loeng 2)
Õpe viiakse läbi loenguna klassiruumis või virtuaalse klassiruumitarkvara (BBB) kaudu. Loengus tutvustatakse Kaitseministeeriumi (VA) materjaliarvestuse põhimõtted ning käsitletakse alljärgnevaid teemasid:
•	ressursside terminoloogia ja varustusega seotud tähtsamad mõisted; 
•	sõjamaterjaliga varustamise peamised printsiibid;
•	varustuse elukaar;
•	materjalide liigitus.
Alateema läbimise järel õppur teab Kaitseministeeriumi materjaliarvestuse põhimõtteid.

1.3.  Koosseisu- ja varustustabel (KVT) ning üksuse võimekirjeldus (loeng 2)
Õpe viiakse läbi loenguna klassiruumis või virtuaalse klassiruumitarkvara (BBB) kaudu. Alateema eesmärk on, et õppur mõistab:
•	võimekirjelduse koostamisprotsessi ja selle seoseid KVT-ga;
•	KVT koostamisprotsessi.

1.4. Materjalide liikumine ja käitlemine (loeng 1)
Õpe viiakse läbi loenguna klassiruumis või virtuaalse klassiruumitarkvara (BBB) kaudu. Loengus tutvustatakse, kuidas toimub materjali liikumine kaitseväes, sh materjalide määramine ja väljastamine struktuuriüksustele ning mida sisaldab materjali käitlemine/haldus (nt garantii küsimused, varustuse remont ja hooldus, ümbervahetamine). Tutvustatakse, kuidas toimub materiaalse lahingvalmiduse (MLV) tagamise ja kontrolli protsess. Alateema läbimise järel õppur teab materjalide liikumise ja käitlemise peamisi protsesse kaitseväes.

1.5. Ostujuhtimine (loeng 2)
Õpe viiakse läbi loenguna klassiruumis või virtuaalse klassiruumitarkvara (BBB) kaudu. Käsitletavad teemad: ostujuhi ülesanded, kuluvaldkonnad, ostutaotlused, ostujuhtimise protsess, eelarve ja eelarve jälgimise aruanne. Tutvustatakse peamisi valdkonna dokumente, näiteks: 
•	„Kuluvaldkonna põhised juhised ostujuhtimisele Kaitseväes“ (2023); 
•	„Ostuarvete ja kuluaruannete menetlemise kord Kaitseväes“;
•	„Juhend korruptsiooni ennetamiseks KaM valitsemisala teenistujatele“.
Teema läbimise järel õppur teab ostujuhi ülesandeid ning mõistab kuidas toimib ostujuhtimise protsess kaitseväes.

1.6. Materjalide inventeerimine, üle andmine ja mahakandmine (loeng 2)
Õpe viiakse läbi loenguna klassiruumis või virtuaalse klassiruumitarkvara (BBB) kaudu. Loengus tutvustatakse „Kaitseväe kaitse- ja mittekaitsematerjali inventuuri läbiviimise juhendist“ tulenevaid üldsätteid ning inventuuri komisjone, nende õigusi ja ülesandeid. Teema läbimise järel õppur teab, kuidas Kaitseväes viiakse läbi inventeerimine ja missugune dokumendikogum on inventuuri tulemus.	Seos alaeesmärgiga

Mõistab Eesti kaitseväe materjalimajanduse käsitlust ning materjalide käitlemise erinevaid protseduure.
	
Hindamine	Mitteeristav hindamine	
sh kokkuvõtva hinde kujunemine	Aktiivne osalemine loengutes, iseseisvaks õppeks antud materjalide läbi töötamine ja ILIAS õppemoodulis küsimustele vastamine. 	
sh hindekriteeriumid	Osalemine vähemalt 80% loengutest. 
ILIAS õppemoodulis olevatele kontrollküsimustele on õigesti vastatud.	
2. Töötervishoid ja tööohutus
E-Õpe 2
Loeng 2 
Seminar 1	2.1. Töötervishoid ja tööohutus (5) 
E-õpe viiakse läbi ILIAS e-õppe keskkonnas (ILIAS õppemoodul). E-õppes antakse ülevaade töötervishoiu ja tööohutuse korraldusest ning töökeskkonna ohuteguritest. 

Kontakttunnid viiakse läbi loengu ja seminarina klassiruumis. Seminaris kasutatakse teemade käsitlemisel näiteks juhitud arutelu.	Seos alaeesmärgiga

Järgib kaitseväes kehtestatud tööohutuse nõudeid.	
Hindamine	Mitteeristav hindamine	
sh kokkuvõtva hinde kujunemine	ILIAS e-õppe mooduli läbimine, osalemine seminaris.	
sh hindekriteeriumid	ILIAS e-õppe moodul on läbitud (sh positiivselt on vastatud mooduli sees olevatele kontrollküsimustele). Seminaris on osaletud. 	
3. Materjali ladustamine
Harjutus 9
Iseseisev õpe 2
Õppereis 7
Loeng 3 
Seminar 1
	3.1. Veokiri (iseseisev õpe 1)
Õpe viiakse läbi kas iseseisva õppena EKV e-õppe keskkonnas ILIAS või kontaktõppena. Alateemas tutvustatakse alusdokumentatsiooni, veokirja väljastamise põhimõtted ja veokirja vormistamist, vedaja vastutust ning lahingumoona veokirjas. Harjutusena täidavad kursuslased veokirja vastavalt ülesandes antud andmetele.

3.2. Ladude adresseerimine (iseseisev õpe 1)
Õpe viiakse läbi kas iseseisva õppena e-õppe keskkonnas ILIAS või kontaktõppena. Alateema käsitleb alusdokumentatsiooni, adresseerimise eesmärki ja ülesehitust. Tutvustatakse lao adresseerimise põhimõtteid – lao aadress, asukoht laos, sektorite (riiulirida/virn) määramine, püstaku adressaat, sahtli adressaat, laoseisu tabel. Näidatakse kaitseväes kasutatavat teede põhist adresseerimist väliladustamisel. Alateema lõpus lahendavad kursuslased iseseisvalt ülesande vastavalt etteantud andmetele.

3.3. Õppereis ladudes (õppereis 7)
Toimub õppereis erinevatesse kaitseväe ladudesse, et kursuslastel oleks võimalik jälgida reaalelu toiminguid ladudes. Ladudes laopersonal tutvustab ladu, selle ülesehitust, sealseid protseduure ja eripärasid ning kasutatavat tehnikat. Külastatakse võimalusel mitmeid erinevaid ladusid (nt mobilisatsioonivarude ladu, individuaalvarustuse ladu, riide- ja erivarustuse ladu, tehnika ladu, relvastuse ja laskemoona ladu, kütuse ladu, meditsiiniladu).

3.4. Ladustamine ja väliladustamine (loeng 3, harjutus 9, seminar 1)
Loengu osas tutvustatakse laonduse üldpõhimõtteid, ladustamist reguleerivaid õigusakte, väliladustamist ja selle põhimõtteid, väliladustamise adressaatsüsteemi kaitseväes ning kauba vastuvõtmise ja väljastamisega seotud dokumentatsiooni.

Osa harjutusi (2) toimub klassiruumis ja väliterritooriumil – kursuslased planeerivad etteantud parameetrite alusel väliladustamise ala ja hoidlad, planeerivad varud masinatele ja koostavad veokirjad. Seminaris tutvustavad kursuslased enda planeeringuid ja toimub juhendatud arutelu. 

Osa harjutusi (7) toimub väljaõppealal ja väliladustamisena masinatel. Kursuslased kasutavad harjutuste sooritamisel laovarustust – käsikahveltõstuk, pakkelindi siduja, pakkelint ja pakkelindi sidumise tarvikud (pakkelindi hoidja, pakkelindi klambrid). Harjutatavad teemad on:
1)	komplekteerimine töökäsu alusel ja markeerimine;
2)	materjali pakkimine kilerulliga;
3)	pakkelindiga pakendamine (metall- ja plastiklint).

Alateema läbimise järel kursuslane:
•	teab laotöö operatsioone;
•	mõistab väliladustamise põhimõtteid;
•	teab välilao asukoha kriteeriume;
•	oskab täita kauba vastuvõtmise ja väljastamisega seotud dokumentatsiooni: laoseisutabel, komplekteerimiskäsk, veokiri, saateleht, alusesilt.
•	planeerib väliladustamise ala;
•	komplekteerib kauba töökäsu alusel;
•	koormab kaubaaluse nõuetekohaselt;
•	kinnitab kauba õppealusele nõuetekohaselt;
•	markeerib kauba nõuetekohaselt.
	Seos alaeesmärgiga

Komplekteerib ja pakendab materjali vastavalt kehtivatele eeskirjadele.

Markeerib pakendid vastavalt kaitseväes kehtivatele eeskirjadele.

Planeerib välilaos materjalide ja tehnika asukohad, paigutuse ja laadimisalad ning sõidukite liikluskeemi.	
Hindamine	Mitteeristav hindamine	
sh kokkuvõtva hinde kujunemine	Veokirja ja ladude adresseerimise tundide iseseisvad ülesanded. 
Osalemine ladustamise ja väliladustamise seminaris ja harjutuses. 	
sh hindekriteeriumid	Veokirja ja ladude adresseerimise iseseisvad ülesanded on positiivselt sooritatud ja vastav tagasiside saadud kursuse/teema läbiviijalt. Aktiivselt on osaletud seminaris ja ladustamise ning väliladustamise harjutustes. 	
4. Logistiline infosüsteem LOGFAS

Harjutus 6
Loeng 1 	LOGFAS õpe viiakse läbi kontaktõppena arvutiklassis, kus iga õppuri kohta on vajalik üks arvuti. Teemat läbi viiv instruktor tutvustab LOGFAS LCM (LOGFAS Connection Manager) ja LDM (LOGFAS Data Management Module) mooduleid. 

Õppurid sooritavad instruktori juhendamisel alljärgnevaid ülesandeid: 
1)	LCM 
a)	Andmebaasi loomine local/remote;
b)	Andmebaasi importimine/eksportimine;
c)	Andmebaasi uuendamine;
d)	HELP - (USER GUIDE) Abi otsimine „Help“ failist.
2)	LDM 
a)	Andmebaasi üksuste ja varustuselementide importimine/eksportimine;
b)	Õppuse profiili loomine koos üksuste ja varustusega;
c)	Üksuste LOGUPDATE koostamine ja terminite ühine mõistmine;
d)	Õppuse profiili import/eksport;
e)	HELP - (USER GUIDE) Abi otsimine „Help“ failist.
Alateema lõppeb iseseisvalt sooritatava harjutusega.	Seos alaeesmärgiga

Koostab LOGFAS programmis LOGUPDATE ettekandeid.

Hindamine	Mitteeristav hindamine.	
sh kokkuvõtva hinde kujunemine	Harjutuste sooritamine.	
sh hindekriteeriumid	Harjutuste jooksul teostab kursuslane alljärgnevad toimingud LOGFAS süsteemis:
1. Loob andmebaasi ja aktiveerib selle.
2. Loob õppuse profiili etteantud üksuste ja nendele kuuluva varustusega.
3. Muudab varustuselementide kogust 
4. Impordib/ekspordib profiili XML-faili ja Exceli faili ning edastada emaili teel.	
5. Ressursihaldustarkvara MS DAX

Loeng 1 
Harjutus 22	MS DAX laoarvestusprogrammi baasõpe viiakse läbi kontaktõppena arvutiklassis, kus iga õppuri kohta on vajalik üks arvuti.

Käsitletakse alljärgnevaid teemasid:
1)	Sissejuhatus
•	MS DAX Sharepointi juhendid, videomaterjalid ja muud olulised lingid vajalikele materjalidele;
•	MS DAX-i sisse logimine, peakasutajate tutvustus;
•	Materjaliarvestuse moodulid.
2)	Ostutaotluse (OTA) koostamine:
•	Kuidas koostada ostutaotlust?
3)	Varude moodul
•	laoseisud (tavalise ja staatilise erinevused, laoseisus navigeerimine);
•	üleviimistellimuse koostamine ja saatmine (laost lattu kande tegemine);
•	üleviimistellimuse vastuvõtmine;
•	lattu asukoha loomine;
•	üleviimistellimuselt ülekande töölehe tegemine;
•	ülekande töölehed (AKM – asukoha muutmine laosiseselt, UKM2 – ülesandekoodi muutmine kompaniide vahel ja personali tagastusel, SK – seisukorrakoodi muutmine);
•	liikumise tööleht (MK – mahakandmine).
4)	Ostutellimuse (OTE) vastuvõtmine
•	kust ja kuidas saab ostutellimust vastu võtta (erinevate variantide läbi tegemine);
5)	Põhivara moodul
•	põhivara register ja selle kasutamine;
•	põhivara töölehed.	Seos alaeesmärgiga

Käitleb kaitseväes kasutatavaid materjale ressursihaldustarkvara MS DAX virtuaallao tingimustes. 
	
Hindamine	Mitteeristav hindamine	
sh kokkuvõtva hinde kujunemine	Aktiivne osalemine ja harjutuste sooritamine. 	
sh hindekriteeriumid	Harjutuste jooksul on kursuslane koostanud ostutaotluse, vastu võtnud ostutellimuse ning üleviimistellimus on koostatud ja välja saadetud.	
6. Muud tegevused
Loeng 1 
Tagasiside 1
Arvestus 1	6.1. Kursuse sissejuhatus ja tutvustus (loeng 1)
Tutvustatakse kursuse sisu, läbiviimist ja kursuse läbimise nõudeid. Tutvustatakse ja vajadusel lahendatakse kursusel osalemisega seotud administratiivsed küsimused.

6.2. Kursuse lõpetamine ja tagasiside (tagasiside 1)
Õppurid annavad suulise ja/või kirjaliku tagasiside kursuse sisu ja läbiviimise kohta.

6.3. Arvestus (arvestus 1)
Õppurid sooritavad kursust kokkuvõtva testi ILIAS e-õppe keskkonnas. Testi küsimused hõlmavad kõiki käsitletud teemasid. Küsimused on nii valikvastusega kui ka avatud tekstiga.	Seos alaeesmärgiga
Puudub	
Hindamine	Mitteeristav hindamine	
sh kokkuvõtva hinde kujunemine	Hinnatav on 6.3 Arvestus – kirjalik test ILIAS e-õppe keskkonnas.	
sh hindekriteeriumid	Hinde „arvestatud“ saamiseks tuleb ILIAS e-õppe keskkonnas testis õigesti vastata 75% küsimustele.	
7. Reservaeg
Iseseisev õpe 5	7.1. Reservaeg
Õppuritele ette nähtud varuaeg täiendavate väljaõppe eesmärkide saavutamiseks.	Seos alaeesmärgiga
Kõik	
Hindamine	Ei hinnata	
sh kokkuvõtva hinde kujunemine	- 	
sh hindekriteeriumid	-	

Õppemeetodid	Loeng, e-loeng, seminar, kaardiharjutus, praktiline harjutus, iseseisev õpe, õppereis.	
Hindamismeetodid	ILIAS kirjalik test, praktilised ladustamise ja väliladustamise harjutused, seminar, LOGFAS harjutused, MS DAX harjutused, kaardiharjutus, osalemine õppeprotsessis.	
Lõimitud teemad	Kursus on lõimitud lahingumoona käitleja baaskursusega (LaMoKäBaK) teemade veokiri, ladude adresseerimine ning ladustamine ja väliladustamine kaudu.

Kursus on seotud Kaitseväe Akadeemia (KVA) vanemallohvitseride põhikursuse (VAPK) ja põhikursuse (PK) logistikamoodulitega.	
Kursuse hindamine	Mitteeristav hindamine	
Kursuse kokkuvõtva hinde kujunemine	Kõikide alateemade hindekriteeriumide täitmine nõutud mahus. 
Kursuse kokkuvõttev kirjalik test e-õppe keskkonnas ILIAS.	
sh lävend	Hinne „arvestatud“ saamiseks on vajalik: 
•	E-õppe läbimine täies mahus. 
•	Osalemine vähemalt 90% kontaktõppe tundides, sh osalemine seminaril ja praktiliste harjutuste sooritamine. 
•	Kursust kokkuvõtva testi sooritamine ILIAS e-õppe keskkonnas (vähemalt 75% õigeid vastuseid). 	
Õppematerjalid	Viited:
1)	Kaitseväe logistikaeeskiri. Kaitseväe juhataja 08.11.2021 käskkiri nr 193.
2)	Sõjaväelise väljaõppe eeskiri. Kaitseväe juhataja 26.08.2024 käskkiri nr 1379 kinnitatud.

Kasutatava õppevara loend:
1)	Kaitseväe ja Kaitseliidu sõitjate ning veose veo kord. Kaitseministri 19.12.2016 määrus nr 26.
2)	Kaitseväe maismaasõidukite kasutamise eeskiri. Kaitseväe juhataja 17.04.2023 käskkiri nr 652.
3)	Kaitseväe ohutuseeskirjad.
https://mil.ee/kaitsevagi/uldinfo/oigusaktid-ja-eeskirjad/ohutus-ja-tookeskkond/
4)	Kuluvaldkondade ja kuluvaldkonnapõhiste ostujuhtide määramine. Kaitseväe juhataja 30.03.2020 käskkiri nr 97.
5)	Lahingumoona käitlemise kord. Kaitseväe juhataja 03.11.2020 käskkiri nr 236.
6)	Lahinguteeninduse käsiraamat (2017). Logistikakool.
7)	Materjali ladustamine. Kaitseväe Logistikakeskuse ülema 19.08.2010 käskkiri nr 635.
8)	Materjalimajandus kaitseväes. Kaitseväe juhataja 01.04.2013 käskkiri nr 75.
9)	Moora, H., Piirsalu, E. (2017). Kaitseväe keskkonnaraamat. Stockholmi Keskkonnainstituudi Tallinna Keskus (SEI Tallinn).
10)	Ostuarvete ja kuluaruannete menetlemise kord Kaitseväes. Kaitseväe juhataja 14.04.2022 käskkiri nr 646.
11)	Orru, H., Jõgeva, R., Pindus, M., Grossthal, T., Indermitte, E. (2016). Töökeskkonna ohutegurid Eesti Kaitseväes, nendest tulenevad terviseriskid ning kuidas end nende eest kaitsta. Töötervishoiu ja tööohutusalane käsiraamat. Tartu Ülikool, Eesti kaitsevägi.
12)	Töökohale esitatavad töötervishoiu ja tööohutuse nõuded. Vabariigi Valitsuse 14.06.2007 määrus nr 176.
13)	Töövahendi kasutamise töötervishoiu ja tööohutuse nõuded. Vabariigi Valitsuse 11.01.2000 määrus nr 13.
14)	Veokirja kasutamise ja täitmise juhend. Kaitseväe juhataja 13.07.2015 käskkiri nr 205.